नई दिल्ली। पश्चिम बंगाल की मुख्यमंत्री ममता बनर्जी असम एनआरसी मुद्दे और सभी पार्टियों को एकजुट करने के लिए दिल्ली में विभिन्न राजनीतिक दलों के नेताओं से मुलाकात कर रही हैं। ममता बनर्जी बुधवार को कांग्रेस की पूर्व अध्यक्ष सोनिया गांधी से मिलने उनके आवास पर पहुंचीं। सोनिया गांधी से मुलाकात के बाद ममता ने कहा कि, हमने वर्तमान राजनीति और भविष्य में एक साथ चुनाव लड़ने की संभावनाओं पर चर्चा की। इसके अलावा हमने असम एनआरसी मुद्दे पर भी चर्चा की। बीजेपी राजनीतिक रूप से तनाव में है क्योंकि वह जानती है कि वह 2019 में सत्ता में नहीं आएगी। बता दें कि ममता बनर्जी ने बुधवार को सबसे पहले वरिष्ठ बीजेपी नेता लालकृष्ण आडवाणी से मुलाकात की। इसके बाद वे संसद में सपा सांसद जया बच्चन, शिवसेना सांसद संजय राउत और पूर्व प्रधानमंत्री एचडी देवगौड़ा से भी मिली।